[{"text_idx": "#000000", "text": "Kolekto Montserrat Franquesa i Go\u0300dia"}, {"text_idx": "#000001", "text": "En la pasinta hispana kongreso okazinta en Teruelo, prezentig\u0302is \u2018Tagoj kaj ruinoj\u2019. Temas pri la taglibro de Jaume Grau Casas dum lia restado en pluraj koncentrejoj en Francio, post la hispana landa milito."}, {"text_idx": "#000002", "text": "Esperantigita kaj komentita de Miguel Ferna\u0301ndez, pri tiu bela, monumenta kaj profesia eldono respondecas SATeH, kun la kunlaborado de pluraj membroj de KEA. Pli ol 500 pag\u0302oj \u2013 ric\u0302e bindigitaj de fotoj kaj desegnaj\u0302oj kaj kun dekoj da biografiaj piednotoj kaj aliaj aldonaj\u0302oj \u2013 en kiuj la au\u0306toro kortus\u0302e rakontas pri sia c\u0302iutaga vivo. Tiel, tiu c\u0302i libro ne estas nur traduko de la ja valora franca eldono fare de la esploristo Marie-Hele\u0300ne Menendez, sed plibonigas g\u0302in per pluraj detaloj, inkluzive de antau\u0306parolo de lia amiko Eduardo Vivancos \u2013 esperantisto naskig\u0302inta en Barcelono kaj ankorau\u0306 vivanta, kiu c\u0302efrolas en kelkaj el la aventuroj rakontataj en la libro \u2013 au\u0306 de kompleta nom-indekso, kie listig\u0302as la centoj de konataj (kaj malpli) konataj homoj menciitaj de la au\u0306toro."}, {"text_idx": "#000003", "text": "Elstara esperantisto, Jaume Grau kompilis kaj c\u0302eftradukis modelan Katalunan Antologion. Li estis motoro de la E-movado, kaj katalune kaj internacie. Vicprezidanto de la Akademio de Esperanto kaj c\u0302efredaktoro de nia revuo Kataluna Esperantisto, lia malbona sans\u0302tato nur permesis al li travivi tiujn terurajn kondic\u0302ojn en koncentrejoj danke al la helpo de la esperantistoj. Bedau\u0306rinde, li mortis kelkajn jarojn post la dua mondmilito."}, {"text_idx": "#000004", "text": "En la venonta kataluna kongreso en A\u0300ger (12-15 Oktobro), KEA omag\u0302os lin. Oni havos la s\u0302ancon demandi, kaj la tradukiston kaj la eldoniston, ion ajn pri tiu c\u0302i turnopunkta publikigaj\u0302o."}]